Z A P I S N I K
4. sjednice Vijeća Mjesnog odbora Donja Dubrava
održane 29. rujna 2025. 
u objektu mjesne samouprave „Ivan Mažuranić“, Vrpoljska 10, 
s početkom u 18,00 sati

NAZOČNI ČLANOVI VIJEĆA:
Hrvoje Gelo, Albina Höenig, Branko Požgajec, Davorka Sunara i Marina Šimun.

NENAZOČNI ČLANOVI VIJEĆA: 
Darijen Belec i Dorotea Šafranić.

OSTALI NAZOČNI: /

Predsjedava: Marina Šimun, predsjednica Vijeća.

Zapisnik vodi: Marina Šimun.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora. 

Predsjednica Vijeća daje Zapisnik 3. sjednice na verifikaciju.
Vijeće prihvaća tekst Zapisnika 3. sjednice Vijeća, bez izmjena.

Na prijedlog predsjednice dnevni red dopunjuje se točkama:
3. Prijedlog zaključka o postavljanju stupića na uglu Semeljačke ulice i Štefanovečke ceste i
4. Prijedlog zaključka o ispravljanju prometnog ogledala na uglu Banatske i Lovinačke ulice.
Na prijedlog predsjednice Vijeće jednoglasno utvrđuje

DNEVNI  RED
1. Zaključak o davanju mišljenja o Prijedlogu odluke o izmjenama i dopunama Odluke o donošenju Prostornog plana Grada Zagreba – donošenje zaključka;
1. Prijedlog zaključka o zahtjevu za uvođenje naplate parkiranja u ulici I. Štefanovečki zavoj;
1. Prijedlog zaključka o postavljanju stupića na uglu Semeljačke ulice i Štefanovečke ceste;
1. Prijedlog zaključka o ispravljanju prometnog ogledala na uglu Banatske i Lovinačke ulice;
1. Pitanja, prijedlozi i obavijesti.

	
	



Ad 1. Zaključak o davanju mišljenja o Prijedlogu odluke o izmjenama i dopunama Odluke o donošenju Prostornog plana Grada Zagreba – donošenje zaključka.

Uvodno obrazloženje iznosi predsjednica Vijeća.

U raspravi sudjeluju: Hrvoje Gelo, Albina Höenig, Branko Požgajec, Davorka Sunara i Marina Šimun.

Vijeće jednoglasno donosi

ZAKLJUČAK o davanju mišljenja o Prijedlogu odluke o izmjenama i dopunama Odluke o donošenju Prostornog plana Grada Zagreba.
(Zaključak se prilaže ovom Zapisniku i njegov je sastavni dio.)



Ad 2. Prijedlog zaključka o zahtjevu za uvođenje naplate parkiranja u ulici I. Štefanovečki zavoj.
Uvodno obrazloženje iznosi predsjednica Vijeća.

U raspravi sudjeluju: Hrvoje Gelo, Albina Höenig, Branko Požgajec, Davorka Sunara i Marina Šimun.

Vijeće s 4 glasa ZA i 1 glasom PROTIV donosi

ZAKLJUČAK o zahtjevu za uvođenje naplate parkiranja u ulici I. Štefanovečki zavoj. (Zaključak se prilaže ovom Zapisniku i njegov je sastavni dio.)



Ad 3. Prijedlog zaključka o postavljanju stupića na uglu Semeljačke ulice i Štefanovečke ceste.

Uvodno obrazloženje iznosi predsjednica Vijeća.
U raspravi sudjeluju: Hrvoje Gelo, Albina Höenig, Branko Požgajec, Davorka Sunara i Marina Šimun.

Vijeće jednoglasno donosi

ZAKLJUČAK o potrebi postavljanja stupića na obje strane ulice na uglu Semeljačke ulice i Štefanovečke ceste.
(Zaključak se prilaže ovom Zapisniku i njegov je sastavni dio.)


Ad 4. Prijedlog zaključka o ispravljanju prometnog ogledala na uglu Banatske i Lovinačke ulice.

Uvodno obrazloženje iznosi članica Vijeća Albina Höenig.
U raspravi sudjeluju: Hrvoje Gelo, Albina Höenig, Branko Požgajec, Davorka Sunara i Marina Šimun.

Vijeće jednoglasno donosi

ZAKLJUČAK o ispravljanju prometnog ogledala na uglu Banatske i Lovinačke ulice.
(Zaključak se prilaže ovom Zapisniku i njegov je sastavni dio.)

[bookmark: _GoBack]
Ad 5.  Pitanja, prijedlozi i obavijesti.

Pitanja i prijedlozi članova Vijeća:

	Članica Vijeća
	Kratak sadržaj pitanja ili prijedloga


	Albina Höenig
	Moli da se kontaktiraju vlasnici Mesnice Palić koji na gradskome zemljištu iza mesnice i restorana zabranjuju okolnim stanarima parkiranje. Traži se da se omogući parkiranje stanarima i firmama u okolici obzirom je na Aveniji Dubrava uz cestu zabranjeno parkiranje. Vlasnici mesnice nemaju zakupljen parking. 




	Albina Höenig
	Moli da se razmotri mogućnost postavljanja stupića na neimenovani asfaltirani put koji povezuje Štefanovečku cestu i Banatski odvojak i koji prolazi tik uz DV Ivane Brlić Mažuranić. Put se nalazi nasuprot kućnih brojeva Štefanovečka cesta 40 i 40a i služi kao prometni pravac većinom roditeljima koji dolaze po djecu u vrtić, a na kojemu se redovito parkiraju vozila i onemogućavaju prometovanje pješaka. 


	Albina Höenig
	Traži se razmatranje mogućnosti korištenja zemljišta u vlasništvu RH OIB: 52634238587 kč.br 6603 u smislu izgradnje Mjesne zajednice i društveno korisnih prostora ili za izgradnju dječjeg parka.




	
	









Budući da se više nitko nije javio za riječ predsjednica zatvara točku dnevnog reda i zaključuje sjednicu.



Dovršeno u 19,00 sati.


KLASA: 024-08/25-003/1669
URBROJ: 251-13-11-6/002-25-2
Zagreb, 29. rujna 2025.




PREDSJEDNICA VIJEĆA
 Mjesnog odbora Donja Dubrava

Marina Šimun


























Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Donja Dubrava, Vijeće Mjesnog odbora Donja Dubrava, na 4. sjednici, 29. rujna 2025., donijelo je



Z A K LJ U Č A K
o davanju mišljenja o Prijedlogu odluke o izmjenama i dopunama 
Odluke o donošenju Prostornog plana Grada Zagreba

1. Razmotren je Prijedlog odluke o izmjenama i dopunama Odluke o donošenju Prostornog plana Grada Zagreba.

2. Navedeni Prijedlog odluke o izmjenama i dopunama Odluke o donošenju Prostornog plana Grada Zagreba se ne prihvaća.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.




KLASA: 024-08/25-003/1669
URBROJ: 251-13-11-6/002-25-3
Zagreb, 29. rujna 2025.


     PREDSJEDNICA VIJEĆA
 Mjesnog odbora Donja Dubrava

Marina Šimun















Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Donja Dubrava, Vijeće Mjesnog odbora Donja Dubrava, na 4. sjednici, 29. rujna 2025., donijelo je



Z A K LJ U Č A K
o zahtjevu za uvođenje naplate parkiranja u ulici I. Štefanovečki zavoj

1. Traži se uvođenje naplate parkiranja u ulici I. Štefanovečki zavoj (zapadni dio) s uređenjem parkirališnih mjesta i asfaltiranjem dijela parkinga (nasuprot Josipovačke do Feričanačke ulice).
2. Gore navedeno traži se s ciljem uvođenja reda i jačanja sigurnosti prometa, odnosno zaštite pješaka i ostalih sudionika u prometu, a kako bi se osiguralo njihovo neometano kretanje. 
3. Potrebno je osigurati povlaštene parkirne karte za stanare ulica u području zone naplate parkiranja, pravne i fizičke osobe obrtnike i osobe koje obavljaju drugu samostalnu djelatnost koje imaju sjedište ili koriste poslovni prostor unutar tog područja ako ispunjavaju propisane uvjete. 
4. Ovaj Zaključak dostavlja se Vijeću Gradske četvrti Donja Dubrava na nadležno postupanje.




KLASA: 024-08/25-003/1669
URBROJ: 251-13-11-6/002-25-4
Zagreb, 29. rujna 2025.


PREDSJEDNICA VIJEĆA
 Mjesnog odbora Donja Dubrava

Marina Šimun














OBRAZLOŽENJE
Vozila se u ulici I. Štefanovečki zavoj parkiraju tako da onemogućuju prometovanje drugih vozila i pješaka, često se parkiraju u dva reda okomito na cestu što onemogućava dvosmjerno kretanje vozila. Nastavno na Zaključak s 3. sjednice VMO Donja Dubrava kojim se traži uvođenje zone smirivanja prometa, osiguravanje da ulica I. Štefanovečki zavoj u smjeru sjever-jug do ulaza u dvorište Plodina bude jednosmjerna, kao i izgradnja pločnika cijelom duljinom zapadne strane iste ulice.
S ciljem uvođenja reda i jačanja sigurnosti prometa, odnosno zaštite pješaka i ostalih sudionika u prometu, a kako bi se osiguralo neometano kretanje svih navedenih, predlaže se uvođenje naplate parkiranja u ulici 1. Štefanovečki zavoj i to na zapadnom dijelu cijelom duljinom ulice uz popratno uređenje parkiralištnih mjesta, odnosno dodatno asfaltiranje neasfaltiranog dijela parkinga na zapadnom dijelu ulice (na potezu nasuprot Josipovačke do Feričanačke ulice) u čim kraćem roku uz osiguravanje povlaštenih parkirnih karata za stanare ulica u području zone naplate parkiranja, pravne i fizičke osobe obrtnike i osobe koje obavljaju drugu samostalnu djelatnost koje imaju sjedište ili koriste poslovni prostor unutar tog područja ako ispunjavaju propisane uvjete. 
































Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Donja Dubrava, Vijeće Mjesnog odbora Donja Dubrava, na 4. sjednici, 29. rujna 2025., donijelo je



Z A K LJ U Č A K
o potrebi postavljanja stupića na obje strane ulice
na uglu Semeljačke ulice i Štefanovečke ceste

1. Traži se postavljanje zaštitnih stupića na obje strane ulice na uglu Semeljačke ulice i Štefanovečke ceste.

2. Navedeno se traži radi spriječavanja nepropisno parkiranih motornih vozila koji onemogućuju preglednost ulaska/izlaska iz jedne prometnice u drugu.

3. Ovaj Zaključak dostavlja se Vijeću Gradske četvrti Donja Dubrava na nadležno postupanje.




KLASA: 024-08/25-003/1669
URBROJ: 251-13-11-6/002-25-5
Zagreb, 29. rujna 2025.


PREDSJEDNICA VIJEĆA
 Mjesnog odbora Donja Dubrava

Marina Šimun















O B R A Z L O Ž E NJ E
Postavljanje zaštitnih stupića na nogostup na križanju Semeljačke ulice i Štefanovečke ceste traži se iz razloga što na ovoj lokaciji redovito dolazi do nepropisnog parkiranja motornih vozila (foto u prilogu). Automobili su parkirani na nogostup i s lijeve strane (ispred caffe bara Pajdaš) i s desne strane (ispred stambene zgrade), zbog čega je vrlo otežano i opasno izlaziti iz Semeljačke ulice na Štefanovečku cestu. Osim što otežava preglednost prometa, ovakvo stanje ugrožava i sigurnost pješaka.
Napominje se kako su nedavno u Banatskoj ulici, uz novu zgradu, postavljeni stupići, pa se smatra da bi bilo opravdano i nužno da se isto riješi i na ovoj lokaciji.
Potrebno je izaći na teren i razmotriti mogućnost postavljanja stupića kako bi se osigurala sigurnost pješaka i nesmetan promet.

































Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Donja Dubrava, Vijeće Mjesnog odbora Donja Dubrava, na 4. sjednici, 29. rujna 2025., donijelo je



Z A K LJ U Č A K
o ispravljanju prometnog ogledala

1. Traži se ispravljanje prometnog ogledala na uglu Banatske i Lovinačke ulice.

2. Navedeno se traži jer je ogledalo fizički oštećeno i pogrešno okrenuto. Potrebno je izravnati nosivi stup i okrenuti ogledalo i ispravnom smjeru.

3. Ovaj Zaključak dostavlja se Vijeću Gradske četvrti Donja Dubrava na nadležno postupanje.




KLASA: 024-08/25-003/1669
URBROJ: 251-13-11-6/002-25-6
Zagreb, 29. rujna 2025.


PREDSJEDNICA VIJEĆA
 Mjesnog odbora Donja Dubrava

Marina Šimun


















O B R A Z L O Ž E NJ E

Na uglu Lovinačke ulice i Banatske ulice nalazi se prometno ogledalo koje je ili udareno od strane vozila ili je na neki drugi način došlo do oštećenja, pa je stup na kojemu se ogledalo nalazi nakrivljen, a ogledalo pogrešno okrenuto. Zbog sigurnosti prometovanja traži se ispravljanje stupa i ogledala u pravome smjeru.








